open-index/open-wikipedia-markdown huggingface dataset:
Jelena Rudkovskaja

**Jelena Grigorjevna Rudkovskaja**, belarusisk Алена Рыгораўна Рудкоўская - *Aljena Ryhorawna Rudkowskaja* (russisk: Елена Григорьевна Рудковская; født 21. april 1973) er en belarusisk svømmer, som under sommer-OL i 1992 i Barcelona vant gullmedalje på 100&nbsp;m brystsvømming. I samme mesterskap var hun også med å tok bronsemedalje på 4x100&nbsp;m medley stafett.

## Referanser


## Eksterne lenker
*
Cosworth

**Cosworth** er en engelsk bilmotorfabrikk, grunnlagt i 1958 i London. Fabrikken ligger i Northampton, med en avdeling i Torrance i California.

Fabrikken har spesialisert seg på å konstruere motorer til motorsport og har blant annet levert motorer til WRC, og fra og med 2010-sesongen i Formel 1 leverer de også motorer til Williams, Lotus Racing, Virgin Racing og Hispania Racing F1 Team.

Foruten til motorsport leverer fabrikken også motorer til vanlige biler, typisk når topputgaven av en modell skal ha en ekstraordinær motor. Cosworth har spesielt arbeidet sammen med Ford, og laget Ford Cosworth-utgaver av blant annet Sierra og Escort.

## Cosworth-motorer i Formel 1
Denne tabellen viser hvilke team som har brukt Cosworth-motorer i hver enkelt Formel 1-sesong. For detaljerte resultattabeller se artiklene for hvert enkelt team.

## Eksterne lenker
*
Jennifer Oeser

**Jennifer Oeser** (født 29. november 1983 i Brunsbüttel) er en tysk syvkamputøver. 

Hun kom på 4.-plass i sjukamp under EM i friidrett 2006 i Göteborg, og kom på 11.-plass under OL i Beijing. 

Under VM i friidrett 2009 i Berlin og VM i friidrett 2011 i Daegu fikk hun sølv. Hun tok bronse under EM i friidrett 2010 i Barcelona. 

## Internasjonale konkurranser

## Personlige rekorder

## Referanser


## Eksterne lenker
* 
* 
* Leverkusen who's who
Luo Xuejuan

**Luo Xuejuan** (forenklet kinesisk: 罗雪娟; tradisjonell kinesisk: 羅雪娟; pinyin: Luó Xuějuān; født 26. januar 1984 i Hangzhou, Zhejiang) er en kinesisk svømmer som under sommer-OL i 2004 i Athen vant gullmedalje på 100&nbsp;m brystsvømming. Hun har også vunnet fire gullmedaljer og en bronsemedalje fra langbane-VM i 2001 i Fukuoka og langbane-VM i 2003 i Barcelona. I tillegg har hun en sølvmedalje og to bronsemedaljer fra kortbane-VM, samt tre gullmedaljer og en sølvmedalje fra sommer-universiaden i 2003.

## Referanser


## Eksterne lenker
*
De fire verdensmonarkier

**De fire verdensmonarkier** var en periodeoppdeling av verdenshistorien som var utbredt i den kristne kulturkretsen opp gjennom middelalderen og tidlig moderne tid, før den gikk av bruk i løpet av opplysningstiden. Oppdelingen ble introdusert av den spanske teologen Orosius i *Historiarum adversus paganos libri septem* (*Historie mot hedningene i syv bøker*) fra ca. 417.

Med utgangspunkt i profeten Daniels utlegning av Nebukadnesars drøm i *[[Daniels bok]]* opprisset Orosius fire verdensmonarkier som hadde avløst hverandre og ville bli etterfulgt av dommedag og deretter Guds rike. Det dreide seg om:

#Assyria
#Persia
#Hellas
#Romerriket

I Danmark ble oppdelingen brukt så sent som i Ludvig Holbergs *Synopsis Historiæ Universalis* fra 1733.

## Se også
*Seks verdensaldre

## Referanser


## Litteratur
* Hasel, Gerhard F. (1979): «The Four World Empires of Daniel 2 Against its Near Eastern Environment» i: *Journal for the Study of the Old Testament* **4**, s. 17-30
* Capp, Bernard (1972): *Fifth Monarchy Men: Study in Seventeenth Century English Millenarianism*, Faber ISBN 0-571-09791-X
* Walton, John H. (1986): «The Four Kingdoms Of Daniel» i: *JETS* **29**, s. 25-36.

## Eksterne lenker
* ''Utopian and Historical Thinking: Interplays and Transferences'' (PDF)
Anzac-klassen

**Anzac-klassen** er en australsk og newzealandsk fregattklasse som består av totalt ti skip. Klassen er hovedoverflateskip for både Royal Australian Navy (RAN) og Royal New Zealand Navy (RNZN) De er en modifisert versjon av det tyske MEKO type 200-designet.

## Designprosessen

Opphavet til Anzacklassen var RANs 'New Surface Combatant-prosjektet' fra midten av 1980-tallet. I 1985 ble flere forskjellige design som varierte i deplasement fra 1&nbsp;200 til 5&nbsp;000 tonn vurdert. RAN la vekt på antimissilforsvar, skadebegrensing og Royal Navys erfaringer fra Falklandskrigen. Det var også tvil til om Australia hadde kompetanse til å designe et større krigsskip fra grunnen. Derfor ble det besluttet å gå til innkjøp av et utenlandsk design og tilpasse det til australske våpensystemer.

På samme tid vurderte New Zealand også å gå til innkjøp av krigsskip med liknende kvaliteter og hadde tidligere uttrykt interesse for en felles skips-klasse med Australia. I mars 1987 ble avtalen mellom de to landene underskrevet og representanter fra RNZN ble inkludert i prosjektet. Derfor ble også prosjektet omdøpt til 'Anzac Ship project' etter Australian and New Zealand Army Corps, en felles australsk/newzealandsk hæravdeling fra første verdenskrig.

I 1987 sto valget mellom den tyske MEKO 200-fregatten, den nederlandske Karel Doorman-klassen og den britiske Type 23-klassen. 14. august 1989 ble beslutningen om å bruke det tyske designet annonsert, og fregattene ville bli bygget ved AMECON-skipsverftet i Williamstown i  delstaten Victoria. På grunn av det modulære designet ble seksjonene til skipet bygget på forskjellige steder i Australia og New Zealand for så å settes sammen i Williamstown.

## Skip

## Referanser
Gong Lijiao

**Gong Lijiao** (født 1989) er en kinesisk friidrettsutøver som konkurrerer i kulestøt.

Gongs første større mesterskapsfinale var finalen ved VM 2007 i Osaka, der hun endte på 7.-plass. Hun var også i finalen ved Sommer-OL 2008, der hun kom på femteplass med et støt på 19,20 meter.

Ved VM 2009 i Berlin noterte hun ny personlig rekord da hun støtte 19,89 meter, som holdt til tredjeplass. 

Gong Lijiao tok gullmedalje for landet sitt i kulestøt under Sommer-OL 2020 i Tokyo.

## Personlige rekorder
* Kulestøt – 19,89 meter
* Spydkast – 53,94 meter

## Referanser


## Eksterne lenker
* 
*  Profil  på Chinese Olympic Committee, CIS Chinese Athletes Database.
Louis Marchand

**Louis Marchand** (1669–1732) var en fransk cembalist, organist og komponist som i sin tids Frankrike ble regnet som François Couperins eneste rival som orgel- og cembalomester.

Louis Marchand kom fra en familie av organister. Han var et vidunderbarn som i en alder av 15 år ble utnevnt som organist ved katedralen i Nevers.

Det synes som om Louis Marchand var lite interessert i å publisere sine komposisjoner, men de få stykkene som er bevart er tilstrekkelig til å vise hans talent, inspirasjon og harmoniske raffinement. 

I 1702 ble det utgitt to suiter for cembalo, og en antologi fra 1707 inneholdt et cembalostykke ved navn «La vénitienne». Først etter Marchands død ble det gitt ut en samling orgelstykker, deriblant en kvartett for tre manualer og pedal. 

## Referanser


## Eksterne lenker

* Orgues Virtuels Lytt til et dusin av Marchands orgelstykker fra *Premier Livre*.

;Noter
*
Seks verdensaldre

**De seks verdensaldre** er en periodisering av verdenshistorien som var utbredt i den kristne kulturkretsen i middelalderen og tidlig moderne tid, før den gikk av bruk i løpet av opplysningstiden. Den første som skrev om de seks verdensaldre med autoritet, var kirkefaderen Augustin omkring 400. Skjærepunktene i periodiseringen er hentet fra Bibelen.

Periodiseringen opererer med syv aldre med utgangspunkt i den bibelske skapelsesberetningen og ukens syv dager, hvor den syvende alder svarer til hviledagen, dvs. den evige hvilen etter dommedag. Derfor snakkes det normalt om de seks verdensaldre, da den syvende alder ikke vedrører den skapte «verden» i kristen forståelse.

Oppdelingen i de seks verdensaldre ble i Danmark brukt så sent som 1768&ndash;1772 av Ove Høegh-Guldberg i hans *Verdens Historie*.

## Teorien
I Augustins *De catechizandis rudibus* fra omkring 400 fortalte han at det er seks verdensaldre. Det var ikke første gang at noen nevnte de seks verdensaldre, men Augustin var den første som uttalte seg om dem med autoritet.

Teoriens opprinnelse skal finnes i 2 Pet 3,8:

*Dette ene må dere ikke glemme mine kjære, at for Herren er én dag som tusen år, og tusen år som én dag.*

Det ble tolket på den måten at menneskeheten skulle gjennomleve seks perioder, hver på 1000 år. Deretter ville den syvende være evigheten på den andre siden av dommedagen.

Blant kristne lærde var det generelt enighet om at det var mulig å bestemme menneskehetens alder ved å begynne med Adam og sammenfatte de bibelske opplysningene om levetider og familieforhold. Alminneligvis kom man frem til at menneskeheten nå befant seg i den sjette og siste verdensalder og den syvende var nært forestående.

Før Augustin hadde andre kristne teologer kommet frem til at den sjette verdensalder ville slutte i 500. Den romerske teologen Hippolyt (døde i 235) skrev at nøyaktige studier avslørte at Paktens arks mål lagt sammen var 5½ alen, noe som betydde 5 500 år. Ettersom Jesus var blitt født i "den sjette time", eller halvveis gjennom en dag (eller 500 år inne i en alder), og ettersom fem kongedømmer (5 000 år) allerede var falt ifølge Johannes' åpenbaring, måtte det ha gått 5 500 år mellom Adams skapelse og Jesu fødsel. Dermed ville dommedag komme 500 år etter Jesu' fødsel.

## De seks verdensaldre
Oppdelingen av verdenshistorien hos Augustin så slik ut:

#**Den første alder**: Fra Adam til syndfloden i Noahs dager.
#**Den andre alder**: Fra syndfloden til Abraham.
#**Den tredje alder**: Fra Abraham til kong David.
#**Den fjerde alder**: Fra kong David til det babylonske fangenskap.
#**Den femte alder**: Fra det babylonske fangenskap til Jesu fødsel.
#**Den sjette alder**: Fra Jesu fødsel til dommedag.

## Se også
*De fire verdensmonarkier
Torrance

**Torrance** er en by som i den sørvestre delen av Los Angeles County i California, USA. Storparten av Torrance ligger på Los Angeles-sletta like nord for den kuperte Palos Verdes-halvøya. Byen har en kort kyststrekning mot Stillehavet sør for Redondo Beach.

## Befolkning
Ved folketellingen i 2000 hadde byen en befolkning på 137&nbsp;946 personer, og i 2005 ble befolkningen anslått til 142&nbsp;384 personer. Torrance er den sjette største byen i Los Angeles County og den 34. største i staten California.

Befolkningen bestod i 2000 av 59,16 % hvite, 28,61 % asiater, 4,72 % av to eller flere raser, 4,57 % av annen rase, 2,19 % afroamerikanere og 0,41 % amerikanske innfødte (indianere). 12,79 % av befolkningen var latinamerikanere.

På grunn av det store nærværet av japanske kommersielle og industrielle interesser i byen har Torrance en av de største konsentrasjonene av japanere i USA. Torrance er i Los Angeles-området allment kjent for sin store asiatiske befolkning.

## Referanser

## Eksterne lenker
*
Vestoppland Bilselskap

**Vestoppland Bilselskap AS** var et rutebil- og transportselskap med hovedkontor i Gjøvik.

## Historikk
Vestoppland Bilselskap ble etablert 1. juli 1965 gjennom sammenslutning av fire tidligere selskaper i regionen:
*A/L Gjøvik og Vardal Bilruter
*A/L Vestre Toten og Land Bilruter
*I/S Kolburutene
*A/L Østre Toten Bilselskap

Selskapet hadde virksomhet i Gjøvik, Toten og Land og hadde dessuten ruter til Fagernes, Hønefoss og Oslo.

1. mai 1995 ble alle aksjer i Vestoppland Bilselskap overtatt av Swebus, og navnet ble to måneder etterpå endret til *Mjøsbuss Gjøvik*. Våren 1997 ble selskapet solgt igjen, denne gang til Norgesbuss.
Đurđica Bjedov

**Đurđa («Đurđica») Bjedov** (født 1947) er en kroatisk tidligere svømmer som under sommer-OL i 1968 i Mexico by vant gullmedalje på 100&nbsp;m brystsvømming, for Jugoslavia. Det gjorde henne til den eneste utøveren som vant olympisk gullmedalje i svømming, for Jugoslavia. I det samme mesterskapet tok hun sølvmedalje på 200&nbsp;m brystsvømming. Bejdov ble, i 1987, medlem av svømmingens Hall of Fame. Også Bjedovs datter, Anamarija Petričević, var svømmer på internasjonalt nivå.

## Referanser


## Eksterne lenker
*
Zhangcha-and

**Zhangcha-and**, eller **te-røkt and** (kinesisk: 樟茶鸭 = ordrett *kamfer-te-and*) er en typisk rett fra det kinesiske sichuankjøkkenet. Tilberedelsen er komplisert. Det varmrøkes en marinert and over teblader og kvister fra kamferplanten. 

Den innledende marineringen er med inngnidd hele eller knuste sichuanpepper, *[[huangjiu]]* eller *[[baijiu]]* (fermenterte eller destillerte kinesiske alkoholholdige drikker), ingefær, hvitløk og salt. Mye av dette gnis i andens indre. For intensivering av smaken blir marinaden noen ganger styrket med choujiu, svart pepper, teblader og kamferblader. Etter marineringen blancheres anden i varmt vann for at skinnet skal strammes. Deretter tørkes det ved tørkle og i luft. Deretter røkes anden i 10-15 minutter over blader fra svart te og kamferblader. Etter røkingen blir anden dampet i ti minutter til, og til slutt blir den stekt i planetoljer til skinnet er sprøtt. 

Grunnet den kompliserte tilberedelsen er dette mer en rett for banketter enn for dagliglivet.

## Referanser
Leisel Jones

**Leisel Marie Jones** (født 30. august 1985 i Katherine, Nordterritoriet, Australia) er en australsk svømmer som under Sommer-OL 2008 i Beijing vant gullmedalje på 100&nbsp;m brystsvømming. Jones har også to gullmedaljer på 4x100&nbsp;m medley stafett, fra sommer-OL 2008 og Sommer-OL 2004 i Athen, samt fire sølvmedaljer og en bronsemedalje. Hun har totalt syv gullmedaljer, tre sølvmedaljer og to bronsemedaljer fra langbane-VM. Jones har også blitt tildelt «Medal of the Order of Australia».

## Referanser


## Eksterne lenker
* 
* 
*
Erlend Larsen

**Erlend Larsen** (født 1965) er en norsk politiker som representerer Høyre. Han er stortingsrepresentant for Vestfold siden 2017. 

Han har også vært lokalpolitiker for Høyre og var ordfører i Stokke kommune fra 2011 til 2016 da Stokke ble slått sammen med Andebu og Sandefjord.

Larsen er utdannet kaptein fra infanteriet og har blant annet vært områdesjef i Heimevernet i ni år. Han tjenestegjorde i UNIFIL i Libanon i Norbatt XXXII og XXXIII fra 1993 til 1994. Larsen er utdannet flyger og begynte som flyger i Widerøe i 1994 og fløy blant annet Embraer-120 og Dash 8 Q400 til han ble valgt som ordfører i 2011. 

Han er også sakprosaforfatter, og har (per 2023) gitt ut ti bøker på E-forlag.

## Stortingskomiteer
*2025–2029 medlem av Stortingets næringskomité
*2021–2025 medlem av Stortingets transport- og kommunikasjonskomité
*2017–2021 medlem av Stortingets helse- og omsorgskomité

## Bibliografi

* 2006: *Dagbok fra Tønsbergfjordens befestninger, 1905 – året som endret våre liv* – en bok om Sjøforsvaret, Kystartilleriet og unionsoppløsningen
* 2007: *Hvorfor fly flyr* – boken forklarer ulike aspekter rundt flygning
* 2008: *Libanon* – om landets historie, kultur, religion, politikk, konflikter – og Libanon som turistland
* 2009: *F-35 Lightning II Fremtidens jagerfly* – om det nye jagerflyet Norge planla å kjøpe
* 2010: *På tur i Vestfold del 1* – en samling med 80 turforslag fra hele fylket (ny revidert bok med 85 turforslag ble gitt ut i 2017)
* 2011: *På tur i Vestfold del 2* – 80 nye turforslag (ny revidert bok ble gitt ut i 2018)
* 2016: *Tre kommuner blir til én. Suksesskriteriene bak nye Sandefjord*
* 2016: *Den kalde krigen – og Vestfold (1948–1991)*
* 2018: *På tur i Rauland og Rjukan* – en samling med mer enn 60 turforslag
* 2023: *Vakre Vestfold / Beautiful Vestfold* - en gavebok som oppsummerer noe av fylkets historie

## Referanser


## Eksterne lenker
* 
* 
*  E-forlags sider
Hans Andreas Bugge

**Hans Andreas Bugge** (født 1. oktober 1906 i Oslo, død 25. april 1942 ved Island) var en norsk offiser (orlogskaptein) og flyger, som deltok i Marinens flyvåpen under andre verdenskrig.

Bugge hadde utdannelse fra Sjøkrigsskolen og Marinens flyskole. Ved den tyske invasjonen i Norge var han nestkommanderende ved Flatøy flystasjon i Bergen. Han var med som flyger i kampene på Vestlandet og i Nord-Norge. 7. juni 1940 fløy han over til Shetland. Han dro så videre til Canada, der han arbeidde med oppbygging av det norske flyvåpenet. Han var leder for 330 (Norwegian) Squadron, som var den første norske operative skvadronen, og som i 1941 ble forlagt til Corbett Camp i Reykjavík, Island. Han forsvant i området sammen med sin navigatør under et tokt på skvadronens ettårsdag.

Bugge fikk tildelt Air Force Cross og Krigskorset med sverd post mortem.

## Referanser


## Kilder
* *[[Våre falne 1939–1945]]*; utgitt av Den norske stat 1949–51
* RAF and Luftwaffe – RAF NORDIC CASUALITY REGISTER
Kåre Sagedal

**Kåre Sagedal** (født 19. juni 1960 i Froland kommune, død 2. mai 2012) var en norsk friidrettsutøver, styrkeløfter og vektløfter. Han var fem ganger norsk mester i sleggekast. I 1987 testet han positivt på det vanndrivende middelet Probenecid, som en av fem norske kastere. Han representerte Froland IL, Sørild FIK og IK Tjalve. 

## Bakgrunn
Sagedal vokste opp i Froland kommune med sin tvillingbror Jan Sagedal, to ganger norsk mester i kulestøt.

## Idrettskarriere
I ungdomsårene representerte Sagedal Froland IL. I 1981 tok han sin første NM-medalje for ungdomsklubben. Han ble norsk mester i sleggekast for første gang i 1985, da for Sørild friidrettsklubb. 10 år senere tok han sitt femte NM-gull, i 1995, og i 2001, 20 år etter sin første bronsemedalje tok han sin siste bronsemedalje, i denne perioden var han medlem av Osloklubben IK Tjalve.

Hans beste kast ble kastet hjemme på Froland den 4. august 1986. Resultatet 70,66 meter rangerer Sagedal som Norges femte beste kaster gjennom tidene, bak Eivind Henriksen, Richard Olsen, Tore Johnsen,og Steffen Nerdal. Sagedal har ytterligere fire konkurranser over 70 meter, alle på Froland i 1986. 

Han har også tre NM-medaljer i kulestøt, og hans beste resultat på 18,38 meter er nummer 16 gjennom alle tider i Norge (per januar 2015). Han var også en habil diskoskaster, og hans personbeste på 55,66 meter er nummer 26 gjennom alle tider i Norge (per januar 2015).

### Dopingsaken
I 1987 reiste fire norske kastere på treningsleir til Dallas der Lars Arvid Nilsen studerte ved Southern Methodist University (SMU). Det var Kåre og Jan Sagedal, Trond Ulleberg og Arne Pedersen. Alle var markante navn innen norsk friidrett. I Dallas ble de dopingtestet alle fem, og alle leverte prøver med det vanndrivende middelet Probenicid. Nilsen ble i tillegg tatt for bruk av anabole steroider. Da Probenecid ikke stod på listen over forbudte stoffer, ble de utestengt for å ha brakt idretten i vanry, etter det som ble ansett som et forsøk på å skjule eller fjerne andre stoffer i kroppen. Probenecid ble kort tid etter lagt til listen over forbudte stoffer.

### NM-medaljer

### Personlige rekorder
Dette er en liste over Sagedals bestenoteringer, med ranking i Norge gjennom alle tider, per 1. januar 2015).  
 

## Resultater og meritter i styrkeløft

## Referanser
Andvarenaut

**Andvarenaut** er navnet på en magisk gullring som nevnes i blant annet Eddakvadet Reginsmål og fornaldersagaen om Volsungene som er et av kildeskriftene til norrøn mytologi. Andvarenaut skal opprinnelig ha tilhørt dvergen Andvare. Andvare ble drept av Loke og gullskatten ble overtatt av Reidmar. Men over ringen lå en forbannelse, og Reidmar ble, etter å ha fått ringen, drept av sin sønn Fåvne. Fåvne fikk så ringen, og han ble omskapt til en grisk drage som voktet over skatten sin til han ble drept av Sigurd Fåvnesbane.

Historien om Andvarenaut er svært lik historien om Rhingullet og Nibelungenes ring som er fortalt i det tyske nasjonaleposet Nibelungenlied. Dette middelalderdiktet var inspirasjonskilde til Richard Wagners operasyklus Nibelungenringen. I Nibelungenringen har dvergen Alberich samme rolle som Andvare i Volsungesaga, og hovedpersonen Siegfried er det tyske motstykket til Sigurd Fåvnesbane.

J.R.R. Tolkiens epos Ringenes herre er bygd over den samme historien. Her heter dvergen Gollum.

## Eksterne lenker
* Store norske leksikon, Andvare
* [Reginsmål (heimskringla.no)](http://heimskringla.no/wiki/Regensord_(Regensm%C7%AB%CC%81l))
* Volsungesagaen (norsesaga.no)
Carl I. Jensen

**Carl Iver Jensen** (født 4. november 1910 i Stokke, død 6. desember 1977) var en norsk sjøkaptein og inspektør.

Jensen var ansatt som førstestyrmann, senere skipsfører og sjefinspektør i rederiet Wilh. Wilhelmsen. Han var i elleve år inspektør ved rederiets kontor i Sydney, senere ved New York-kontoret.

Under andre verdenskrig klarte han i «Operasjon Rubble» å føre skipet MS «Taurus», som var en av Kvarstadbåtene, trygt fra Göteborg i Sverige til Storbritannia. Skipet ble ført igjennom en tysk blokade, lastet med viktig svensk krigsmateriell som kvalitets-stål og kulelager. Ombord var 147 menn og en kvinne. Skipet forlot Sverige 23. januar 1941, og ankom Storbritannia 25. januar samme år. Carl Iver Jensen mottok Order of the British Empire og Norges høyeste utmerkelse, Krigskorset, for hendelsen.

## Referanser
Gunn Elin Høgli

**Gunn Elin Høgli** (født 8. januar 1964) er en norsk politiker (Ap) fra Tydal i Trøndelag.  Fra 2018 sitter hun i Trøndelag fylkesting. Høgli er utdannet helsefagarbeider, men driver også familiebruk i ansvarlig selskap (ANS) stiftet 1995.

Ved stortingsvalget 2009 var Gunn Elin Flakne, som hun het da, Arbeiderpartiets sjuendekandidat fra Sør-Trøndelag. 

## Referanser


## Eksterne lenker
*
Thompsonøya

**Thompson-øya** (koordinater: 53º56’S og 5º30’Ø) er en fantomøy i Sørishavet mellom Sør-Amerika, Sør-Afrika og Antarktis, som ligger ca. 70 km nordøst for Bouvetøya. En fantomøy er en øy som var tegnet inn i kart, men som senere har vist seg å ikke eksistere.

## Historie
Thompsonøya ble oppdaget av den engelske kapteinen George Norris, og hans mannskap på «Sprightly» den 13. desember 1825. Dette etter å ha gjenoppdaget Bouvetøya, som de da gav navnet Liverpool Island. Ved siden av Thompsonøya skal Norris også ha observert noen klipper han kalte for «The Chimnies» eller Skorsteinspipene. Enten Thompsonøya eller Bouvetøya skal ha blitt landgått og gjort krav på av den engelske Kong Georg den IVs navn av Norris og hans mannskap, men hvilken av øyene er det tvil om. Kaptein Joseph J. Fuller skal i 1893 gjennoppdaget øya på sitt selfangstskip «Francis Allen», som han også kalte Circumcision.

### Senere tvilsomhet rundt øyas eksistens
I senere tid har observasjonene til Norris angående Thompsonøya vært kritisert og flere mener at han har blitt narret av et isfjell. Han skal også ha vært unøyaktig og hatt en tendens til å blande nautiske mil og legion. Den tyske «Valdivia»- ekspedisjonen ble i 1898 sendt fra Hamburg til Sydishavet for å finne ut hvorvidt Thompsonøya og øyene rundt eksisterte. Øyene ble ikke observert, og «Valdivia» sine dybdemålinger i området hvor Thompsonøya skulle ha befunnet seg var på 1849 meter og 2321 meter. Den andre «Norvegia»- ekspedisjonen gjorde også et forsøk på å finne Thompsonøya i 1928. Men som «Valdivia»-ekspedisjonen 30 år før dem, var ingen observasjoner gjort. Det siste forsøket på å søke etter øya ble gjort under den engelske «Discovery»-ekspedisjonen i 1930. Følgene av ekspedisjonen var at Thompsonøya ble fjernet fra britiske kart i 1931. 

## Beskrivelse
Thompsonøya skal ha blitt beskrevet av kaptein Norris som en liten og lavtliggende øy, og skal så vidt ha vært synlig. Norris beskriver også øya som vulkansk som følger av at den bestod av bare slagg med årer av lava som så ut som sort glass.

## Referanser
Per Blystad

**Per Blystad** (født 12. juni 1911 i Bergen, død september 1942) var en norsk sjømann, som under andre verdenskrig deltok i den norske krigsaktiviteten på flere fronter.

Blystad hadde middelskole, styrmannsskole og skipperskole. Ved krigsutbruddet var han andrestyrmann på DS «Pan».

Han deltok i kampene i Nord-Norge, og arbeidde så med å gi Storbritannia opplysninger om tyske anlegg i Norge. Blystad forlot Norge ombord på MK «Fiskaren» 10. august 1941 og ankom Fraserburgh 12. august.. Blystad utførte mange turer som skipper på Shetlandsgjengens båter. Han forsvant på en tur med snekken «Sjo» på vestlandskysten i september 1942.

Han blei post mortem tildelt Krigskorset med sverd.

## Referanser





## Kilder

* *[[Våre falne 1939–1945]]*; utgitt av Den norske stat 1949–51
Sveio kringkaster

**Sveio kringkaster** er en kortbølgesender på Sveio ved Haugesund helt sør i Hordaland. Etter nedleggelsen av  Fredrikstad kringkaster i 1986, ble Kvitsøy- og Sveio kringkastere bygget som erstatning.

Sveio kom i drift med en 500&nbsp;kW AEG S4005 sender i 1987. I 1996 tilkom en identisk AEG S4005.

Sveio sendte til «Nordmenn utenfor landets grenser», også kjent som «Sjømannssendinga», eller utenlandssendingen. Sendingen var på ca. 1,5 time og ble gjentatt en rekke ganger gjennom døgnet i forskjellige senderretninger. Sveio sendte primært mot Mellom- og Nord-Amerika. Sveio og Kvitsøy hadde i liten grad overlappende retningsmuligheter og kunne ikke erstatte hverandre.

## Eksterne lenker
* RADIO NORWAY INTERNATIONAL 1938-2003
* Bernt Erfjord: Norske Kringkastingssendere
* Oversikt over Norske Kringkastere utarbeidet ved samarbeid mellom DX-Listeners' Club (DXLC) og Just N. Qvigstad
Lillian Hansen

** Lillian Hansen ** (født 17. mai 1957 i Moskenes i Nordland) er en norsk politiker (Ap) som var stortingsrepresentant fra Nordland i perioden 2009-2013.

Hansen fungerte som Arbeiderpartiets fiskeri- og havbrukspolitiske talskvinne. Før dette var hun lokalpolitisk aktiv i over 20 år, blant annet som varaordfører og ordfører 2003–2007 i Moskenes kommune. Hansen ble ikke renominert til Stortinget foran stortingsvalget i 2013.

Hun har yrkesbakgrunn som bussjåfør.

## Referanser


## Eksterne lenker
* 
* 
*
Knut Petter Torgersen

**Knut Petter Torgersen** (født 7. september 1955) er en norsk politiker, som representerer Arbeiderpartiet. Han er fra Mosjøen i Vefsn kommune i Nordland, . Torgersen var i 2005–09 vararepresentant på Stortinget for Nordland med 105 dagers møtetid. Ved stortingsvalget 2009 var Torgersen partiets femtekandidat i Nordland. I perioden 2009 til 2013 var han vararepresentant og han har møtt 228 dager totalt på Stortinget.

Han var ordfører i Vefsn fra 1993 til 1998.

29. april 2015 ble Torgersen utpekt som fylkesråd for plan og økonomi, og medlem av fylkesrådet i Nordland.

## Referanser


## Eksterne lenker
*
Rolf A. Berg

**Rolf Arnfred Berg** (1896–1984) var en norsk grossist, friluftsmann og kommunepolitiker i Drammen.

## Karriere
Han overtok familiebedriften Pt. Pedersen & Berg, som drev farge-, olje- og materialhandel og teknisk-kjemisk fabrikk, da faren, Peter Andreas Berg, døde i 1933.

Berg var formann i Drammens Handelsstands Forening fra 1938 til 1939, medlem av hovedstyret og arbeidsutvalget i Norges Handelsstands Forbund og formann i Fargehandlergrossistenes Landsforbund.

Berg var medlem av Drammen bystyre og formannskap, som representant for Høyre. Han var formann i Høyre i Buskerudbyene, som frem til stortingsvalget i 1953 utgjorde en egen byvalgkrets.

Berg var fra unge år en ivrig idretts- og friluftsmann og satt i styret for Drammens og Oplands Turistforening i 27 år. Han la ned et stort arbeid i bygging og restaurering av turisthytter og løypemerking i Drammensmarka.

## Referanser
Willy Andreas Pedersen

**Willy Andreas Pedersen** (født 1. november 1981) er en norsk politiker og medlem av fylkestinget i Finnmark for Arbeiderpartiet. Pedersen er fra Vadsø i Øst-Finnmark. Pedersen er utdannet Sosiolog ved Norges Arktiske Universitet. 

Pedersen har hatt verv i Fylkestinget periodene: 2003-2007 (1. vara, fast møtende når Helga Pedersen (Tana) ble fiskeriminister i 2005), 2007-2011, 2011-2015 og da som nestleder av Kompetanseutvalget og perioden 2023-
                     

Stortinget perioden: 2009-2013 
(1. vara 195 dager ansiennitet) 
            
Kommunestyret periodene: 2011-2015, 2015-2019 og 2019-2023. 
Formannskapsmedlem fra 2011 til 2023
Leder av kommunalt Plan- og teknisk utvalg 2019-2023
Fungerende varaordførere perioden 20.10.20 til 01.08.21 og 19.04.22 til 01.10.22

## Referanser


## Eksterne lenker
*
SPARC64 IV

**SPARC64 IV** var en 64-bit mikroprosessor som ble lansert av det japanske selskapet Fujitsu den 1. august 2000. SPARC64 IV var en implementasjon av spesifikasjonen SPARC Versjon 9, og ble benyttet av Fujitsu i deres PRIMEPOWER servere.

SPARC64 IV var en videre utvikling av SPARC64 III og ble lansert i 400 og 450 MHz den 1. august 2000. Den integrerte nivå-1 cache ble doblet fra 2 x 64 KB til 2 x 128 KB for henholdsvis data og instruksjoner. Nivå-2 cache ble bygd med DDR SRAM *(double data rate)*. Branch prediction ved betingede hopp ble forbedret ved å utvide *branch bufferet* til å omfatte 16,384 «innganger» til forskjellige utfall av betingelser. I tillegg hadde prosessoren støtte for Visual Instruction Set, som Sun Microsystems lanserte i UltraSPARC.

SPARC64 IV bestod av 30 millioner transistorer, og ble fabrikkert med Fujitsu's CS80-prosess, en 180 nanometers 6-lags kobber CMOS-prosess. Den benyttet 1.8 Volt internt og 2.5 eller 3.3 Volt eksternt. Prosessoren hadde 1206 pinner, hvorav 552 ble brukt til signaler og 405 til elektrisk forsyning og jording. Størrelsen var 37.5 x 37.5 mm.

Den 17. juli 2002 introduserte Fujitsu en ny generasjon av SPARC64 IV i 700, 788 and 810 MHz (en 600 MHz versjon ble demonstrert allerede i 2001). Disse prosessorene var fabrikkert med Fujitsu's CS85-prosess, en 130 nanometers 6-lags kobber CMOS-prosess. Den interne spenningen ble redusert til 1.8 Volt, mens den eksterne ble redusert til 1.8 eller 2.5 Volt.

## Referanser
Sigurd Eskeland

**Sigurd Eskeland** (født 10. januar 1902 i Gjerstad, død 2. april 1943) var en norsk næringsdrivende, som under andre verdenskrig tjenestegjorde i Kompani Linge.

Eskeland var utdanna postassistent. Rundt 1925 flytta han til Argentina, der han dreiv en teplantasje.

Da krigen brøyt ut i Norge, meldte han seg telegrafisk til krigstjeneste. I juni 1940 kom han til Storbritannia, der han ble med i Kompani Linge. I februar 1943 leda han (med løytnants grad) Operasjon Martin (Red) som dro til Norge med Shetlandsgjengens fiskefartøy MK «Brattholm I» for å organisere Milorg i den nordlige landsdelen. 28. mars blei han tatt til fange av tyske styrker på Rebbenesøya. Sammen med sju andre blei han skutt 2. april av Gestapo i Tromsø uten lov og dom.

For sin innsats i Operasjon Martin (Red) ble Eskeland hedret med Krigskorset med sverd.

## Utmerkelser
Eskeland blei post mortem tildelt Krigskorset med sverd, Krigsmedaljen og Haakon VIIs 70-årsmedalje.

## Referanser


## Kilder
* *[[Våre falne 1939–1945]]*; utgitt av Den norske stat 1949–51
Kolbjørn Buøen

**Kolbjørn Engebretsen Buøen** (1895–1975) var en prisbelønt norsk skuespiller, kjent fra Den Nationale Scene 1920–1938 og Nationaltheatret 1938–1965.  Forut for sangen studerte han litt handel og sang og jobbet i Norges Bank.

Han debuterte som Mortimer i Schillers *[[Maria Stuart (skuespill)|Maria Stuart]]*.

I filmen var han i *[[Kranes konditori]]* 1951, *[[Herren og hans tjenere]]* 1959, *[[Hennes meget kongelige høyhet]]* 1969 og *[[Eiszeit]]* 1975.

## Teaterroller (utvalg)

## Utmerkelser

* Teaterkritikerprisen 1956/57

## Referanser


## Eksterne lenker
*
Mohammad Usman Rana

**Mohammad Usman Rana** (født 3. juni 1985) er en norsk skribent og lege. Han er uteksaminert fra det medisinske fakultet ved UiO som cand.med i 2010 og er tidligere leder for Muslimsk Studentsamfunn.

## Utdannelse og bakgrunn
Rana er født i Norge og vokste opp i Husvik, sør for Tønsberg. Faren kom til Norge fra Pakistan på 1970-tallet.
      
Han kom i medias søkelys for første gang da han gikk ut av Greveskogen videregående skole i Tønsberg med 5,9 i snitt på vitnemålet.

I 2008 vant Rana *Aftenposten*s kronikkonkurranse.

## Samfunnsengasjement

### Talsmann for norsk islam
Rana har markert seg som en talsmann for vestlig og norsk islam, som er troverdig teologisk samtidig som den er kontekstualisert i Vesten. Rana mener dette er den sterkeste kuren mot ekstremisme og radikalisering.
I 2016 utgav han boka *Norsk islam* hvor han argumenterte for at muslimer kan godt være sosialkonservative og praktisere sin tro på en tradisjonell måte, samtidig som de anerkjenner det liberale, norske demokratiet. 

; Hijab-saken 
I den såkalte hijab-saken, som raste i mediene i februar 2009, beskyldte bl.a. Mohammad Usman Rana Arbeiderpartiet for fremmedfiendtlighet og islamofobi, også på grasrota i partiet. Ranas bidrag til norsk samfunnsdebatt berører også andre temaer. I en bokanmeldelse 31. august 2009 hevder Rana at «ekshibisjonistisk, promiskuøs og ustyrlig seksualitet dyrkes og fremsettes som ideal for unge» i dagens Norge.

; Homofili 
Ifølge en reportasje i studentavisen *[[Universitas (avis)|Universitas]]* tok Rana avstand fra dødsstraff for homofili under en debatt som Human-Etisk Forbund arrangerte i november 2007. I et innlegg i *Blikk* understreket Rana at han var kategorisk mot dødsstraff og at: «min avstandtagen fra dødsstraff mot homofili ikke kjenner landegrenser».

Rana forklarte i et intervju med tidsskriftet *[[Minerva (norsk tidsskrift)|Minerva]]* i 2008 at «vestlige muslimer» må være tydelige på å ta avstand fra dødsstraff mot homofili: 

 

Rana fremhevet i samme intervju at også verdikonservative må få ytre sine meninger i norsk politikk og offentlighet, på lik linje med at også verdiliberale, inklusive homofile, skal ha den fulle rett til å påvirke norsk politikk. Rana mener at Norge må være sekulært, men at norsk sekularisme må hente inspirasjon fra USA, hvor også verdikonservative og religiøse kan delta i offentligheten og bli møtt med respekt og alvor.

; Muhammedkarikaturene 
I februar 2010, etterfølgende en rekke demonstrasjoner og kraftige appeller i Oslo by etter *[[Dagbladet]]*s trykking av karikaturtegninger av profeten Muhammed på avisens forside, oppfordret Rana til sindighet. Han bemerket at en opphetet islamdebatt kunne skape grobunn for radikale meninger, og at slike radikale meninger ikke er representative for norske muslimer.

## Bibliografi
* *Norsk islam: hvordan elske Norge og Koranen samtidig*, Aschehoug, Oslo, 2016, ISBN 9788203295775

## Referanser


## Eksterne lenker
* 
*
Bård Olav Grotle

**Bård Olav Grotle** (født 4. april 1917 i Bremanger, død 6. desember 1942 i Nordsjøen) var en norsk fisker og sjømann, som under andre verdenskrig tjenestegjorde i Kompani Linge.

Grotle forlot Norge ombord på MK «Igland» 23. desember 1940.. Han blei opptatt i Kompani Linge og tjenestegjorde i Marinens spesialavdeling. Han blei sjef på skøyta «Aksel», som opererte langs norskekysten og gjennomførte ti tokt over Nordsjøen med agenter, våpen og annet utstyr til hjemmestyrkene. Skuta forliste 6. desember 1942 på veg tilbake til Shetland etter et slikt tokt, og Grotle omkom.

Grotle blei post mortem tildelt Krigskorset med sverd og den britiske Distinguished Service Medal.

## Referanser




## Kilder

* *[[Våre falne 1939–1945]]*; utgitt av Den norske stat 1949–51
Lisbeth Berg-Hansen

**Lisbeth Berg-Hansen** (født 1963) er en norsk tidligere politiker (Ap). Hun var fiskeri- og kystminister i Jens Stoltenbergs andre regjering 2009–2013 og stortingsrepresentant for Nordland 2013–2017.

Hun er styreleder i PR-byrået Kruse Larsen.

Hun har sin yrkesbakgrunn fra havbruket. Hennes familie er sammen med Sinkaberg-familien medeiere i sjømatselskapet SinkabergHansen. Hun har tidligere vært kundekonsulent i fiskefôrfabrikanten EWOS og daglig leder i Bindalssmolt før selskapet gikk inn i SinkabergHansen. Opprinnelig er hun utdannet tannhelsesekretær.

Berg-Hansen var medlem av Bindal kommunestyre 1988–1991 og 1995–2007, i årene 1995–2003 som varaordfører. Hun var politisk rådgiver for statsråd Jan Henry T. Olsen i Fiskeridepartementet 1992–1996, statssekretær for statsminister Jens Stoltenberg 2000–2001 og statsråd i Fiskeri- og kystdepartementet i Stoltenbergs andre regjering 2009–2013. Trond Giske var oppnevnt som settestatsråd i saker der Berg-Hansen var inhabil som følge av eierskapet i SinkabergHansen. Fra 2013 var Berg-Hansen innvalgt på Stortinget fra Nordland og satt i finanskomiteen, men avslo renominasjon i 2017 etter å ha vært rammet av sykdom.

Berg-Hansen hatt en rekke tillitsverv i næringslivets organisasjoner, deriblant visepresident i NHO 2004–2008, styreleder i Fiskeri- og Havbruksnæringens Landsforening og leder i rådet for Kysten inn i EU. Noen styreverv hun har hatt, har vært i Aker Seafoods, Fosen Trafikklag, Høgskolen i Bodø og Havforskningsinstituttet.

I 2017 ble Berg-Hansen tilknyttet kommunikasjonsselskapet Kruse Larsen, der hun er seniorrådgiver og styreleder. 

## Referanser


## Eksterne lenker
* 
* 
*
Lars Grotnæss

**Lars Grotnæss** (født 27. september 1893 i Solum, død 12. februar 1941) var en norsk skipsfører som omkom i ei sjøtrefning under andre verdenskrig.

Grotnæss var kaptein på MS «Borgestad». 4. februar 1941 gikk dette skipet i konvoi med 18 andre handelsskip fra Freetown mot Storbritannia. Noen kilder angir at Grotnæss var *commodore* for konvoien, mens andre hevder at fartøyet kun var en del av konvoien. Den blei angrepet av den tyske krysseren «Admiral Hipper», og «Borgestad» tok opp kampen med sin ene kanon. Konvoien fikk dermed høve til å spre seg. «Borgestad» sank imidlertid, og samtlige 31 besetningsmedlemmer omkom.

Grotnæss blei post mortem tildelt Krigskorset.

## Referanser


## Litteratur
* Dannevig, Birger (1968): *Skip og menn. Den norske handelsflåtes krigsinnsats 1939–1945*, Oslo: Cappelen (Ebok fra bokhylla.no)
* Hjeltnes, Guri (1995): *Handelsflåten i krig. Bind 3. Sjømann: lang vakt*, Oslo: Grøndahl og Dreyers Forlag (Ebok fra bokhylla.no)
* Lønnå, Elisabeth (2010): *Sjøens kvinner. Ute og hjemme*, Oslo: Scandinavian Academic Press
* Rasmussen, A.H. (1964): *Menn uten medaljer. En saga om og av norske sjøfolk*, Oslo: Cappelen (Ebok fra bokhylla.no)
* *[[Våre falne 1939–1945]]*; utgitt av Den norske stat 1949–1951

## Eksterne lenker
* Lars Grotnæss i krigsseilerregisteret.no
* Om MS «Borgestad» og Lars Grotnæss fra warsailors.com (engelsk)
Laukøya (Flatanger)

**Laukøya** er en øy utenfor Utvorda i Flatanger kommune i Trøndelag. Øya ligger øst for øya Skingen, som fortsatt er bebodd. 

Den eldste bosetningen som kan spores hit er i 1842, da øya var en husmannsplass under Utvorda.

## Referanser
Ilse Kramm

**Ilse Kramm**
(født 23. november 1934 
i Oslo)
er en  norsk skuespiller. 

Hun studerte ved Royal Academy of Dramatic Art i London, hvorpå hun debuterte ved Nationaltheatret 1963 som Fausts heks. Samme sted var hun suffløsen i Ingmar Bergmans oppsetning av Luigi Pirandellos *Seks personer søker en forfatter* i 1967.  

Kramm var senere ved Riksteatret, før hun  i 1970 gikk til Rogaland Teater der hun jobbet til 2003. Hun var: 
Anitra i Peer Gynt (1978), 
Miss Adelaide i Guys and dolls (1979), 
Patricia i *Hvepsen* av William Mastrosimone (1981), 
Elin i *Natten er dagens mor* av Lars Norén (1984), 
Fru Alving i Gengangere (1984), 
Miss Prism i *[[Hvem er Ernest]]* av Oscar Wilde (1986), 
Anfissa i *Tre søstre* av Anton Tsjekhov (1988), 
Elena i *Lørdag, Søndag, Mandag* av Eduardo de Filippo (1988), 
Mrs. Pearce i My fair lady (1990), 
Fraulein Schneider i Cabaret (1993), 
Rottejomfruen i Lille Eyolf (1999), 
kvinnen i *Landskap* av Harold Pinter (2001) og 
Kvitugla i Medmenneske av Olav Duun (2002).

I fjernsynet var hun i komiserien Kontorsjef Tangen 1966.
Ved filmen var hun i Kimen 1974, *Morsarven* 1993 og Liv Ullmann sin Kristin Lavransdatter (film) 1995.
## Familie
Hun er datter av skuespiller Ada Kramm (1899–1981) og bratsjisten Hugo Kramm (1890–1958). Moren var av slekten Egede-Nissen og flere av morens søsken var skuespillere. I 1971 giftet Ilse seg med Ole A. Simensen (1943–) som også spilte ved Rogaland Teater.
## Premier
* Statens kunstnerstipend 1989 på kroner 10 000

## Referanser


## Eksterne lenker
*
Haui-do

**Haui-do** er en øy i Gulehavet, utenfor kysten av Sør-Korea. Den er en del av fylket Sinan, i provinsen Sør-Jeolla. Øya er 14,46 km² stor, og har over 1&nbsp;900 innbyggere. 

Tidligere president i Sør-Korea, Kim Dae-jung, ble født her.
Able Archer 83

**Able Archer 83** var en ti dager lang NATO-øvelse som startet 2. november 1983 over store deler av Vest-Europa – sentrert omkring SHAPEs hovedkvarter i byen Casteau nord for Mons i Belgia. Øvelsen simulerte en opptrappet internasjonal situasjon som kulminerte med avsendelsen av en atombombe.

På grunn av øvelsens realistiske form og sovjetledernes paranoia fryktet man i Kreml at det muligens var tale om et skjult angrep fra USAs side. Sovjetunionens leder, Jurij Andropov, satte visse enheter av de sovjetiske militærenhetene i forhøyet beredskap.

I dag nekter alle høytstående personer i den daværende sovjetledelsen for at Andropov hadde vært klar til å bombe Vest-Europa, og betydningen av Able Archer 83 er sterkt omdiskutert, spesielt fordi dokumentasjonen for at man i sovjetledelsen fryktet et vestlig angrep er meget svak.

## Eksterne lenker

* «How a War Game Almost Triggered Nuclear Armageddon», video fra Imperial War Museums
Hugo Kramm

**Hugo Kramm** (1890–1948) var en tysk-norsk fiolinist/bratsjist og musikksjef/kapellmester som utfoldet sitt hovedvirke som musikksjef i NRK i 30 år.

Han var sønn av komponisten Georg Kramm (1856–1910), som var bekjent av Brahms og Max Reger som var
samtidige komponister. Selv debuterte pianisten Hugo som 8-åring med Keiserkonserten av Beethoven. Etter noen år som
konsertmester i Krefeld flyttet han til Berlin for studier under Henri Marteau som
innlemmet ham i sin prisbelønte strykekvartett som turnerte Europa og Orienten 1913.

Under den første verdenskrig ble han sendt til Galizia. Deretter han reiste til Bergen der han traff skuespilleren Ada Egede-Nissen, en datter av Stavangers postmester. Kramm var i to år ansatt i Bergen Filharmoniske Orkester. Han ble kapellmester for Stavanger byorkester i 1919 og giftet seg med Ada.Skuespilleren og fikk datter Gerd (gift Engebrigtsen) i 1921 og senere datter Ilse Kramm. Derpå var han konsertmester i Bergen Filharmoniske Orkester 1921-24 og solobratsjist i Oslo Filharmoniske Orkester 1924-27, samt i Filharmoniens strykekvartett.

Han var leder for musikkavdelingen i Kringkastingsselskapet 1927-33 og Norges Rikskringkasting (NRK) 1933-1957. Han startet umiddelbart opp et tolvmanns *Radioorkesteret*, Fra 1934 gjorde Oslo Filharmoniske Orkester også tjeneste som radioorkester idet orkestret ble delt i to like store enheter som tjenestegjorde annenhver måned som kringkastingsorkester. Denne ordningen opphørte først i 1946 da Kringkastingsorkestret ble opprettet. I hovedstaden uroppførte Hugo Kramm den tyske Paul Hindemiths strykekvartett opus 16 i 1920, samt dennes Konsert for orkester i 1925. 

I 1941 ledet han, med ekteparet Amalie Christie og Robert Riefling, flere demonstrative konserter i Universitetets Aula. For dette ble han arrestert en ukes tid selv om det var Bach som var blitt spilt. Perioden 1941-45 ble tilbrakt i Sverige.

## Referanser
Anna Rogowska

**Anna Rogowska**, (født 21. mai 1981 i Gdynia) er en polsk stavhopper.

Rogowska har siden 2002 vært med i alle større mesterskap i stavsprang såvel innendørs som utendørs. Hennes største meritter er et VM-gull fra 2009, samt en bronsemedalje fra OL 2004. Hun har også tre medaljer fra innendørsmesterskap, sølv under både innendørs-VM i 2006 og innendørs-EM i 2005 samt en bronse under innendørs-EM 2009.

Rogowska har sammen med Monika Pyrek vekslet på å inneha den polske rekorden i stavsprang. Hennes personlige rekord er 4,83.

Under VM 2009 hoppet hun 4,75 meter, noe som uventet holdt til en gullmedalje ettersom storfavoritten Jelena Isinbajeva ikke klarte sin innganghøyde.

## Referanser


## Kilder
* Fakta på IAAFs-nettsted

## Eksterne lenker
*
Sindre Erstad

**Sindre Erstad** (født 1982) er en norsk fotballspiller som for tiden spiller for , han spiller i forsvar.

Erstad er oppvokst på Radøy. Den første større klubben hans var , og han gikk derfra til . Han fikk seksten kamper i eliteserien for klubben i 2001 og to i 2003. Han spilte senere for  og . Foran 2009-sesongen gikk han fra Randaberg til Åsane. Før han foran 2010-sesongen gikk til Radøy/Manger, hvor han også er med i trenerteamet.

## Referanser


## Eksterne lenker
*
SHAPE

**SHAPE** (fra engelsk: ***Supreme Headquarters Allied Powers Europe***, dvs. **Det øverste hovedkvarter for de allierte styrker i Europa**) er hovedkvarteret til Supreme Allied Commander Europe (SACEUR), som er sjef for Allied Command Operations i NATO. Det ligger i Casteau nord for byen Mons i Belgia.

Tidligere var SHAPE hovedkvarter for de operative styrkene i Europa, men fra 2003 ble SHAPE hovedkvarter for alle NATO-operasjoner på verdensplan. SHAPE beholdt sitt tradisjonelle navn med den geografiske referansen til Europa, til tross for det utvidede ansvarsområdet. 

NATOs hovedkvarter ligger i Brussel, ca. 80 km fra SHAPE.

## Se også
* NATOs hovedkvarter

## Referanser
Opéra-ballet

**Opéra-ballet** («Ballettopera») er en operasjanger fra den franske barokken. 

En typisk *opéra-ballet* består av en prolog fulgt av flere uavhengige akter (*entrées*) som ofte er løselig gruppert rundt et enkelt tema. Aktene kan også oppføres enkeltvis og ble da kalt *actes de ballet*. 

Ballettopera inneholder mer dansemusikk enn Lullys *[[tragédie en musique]]* og plottene er ikke nødvendigvis hentet fra antikkens mytologi. De kan også inneholde komiske elementer. 

Som det første verket i sjangeren regnes Pascal Collasses *Ballet des saisons* (1695), mens André Campra med *L'Europe galante* (1697) skapte det mest kjente. Jean-Philippe Rameau skrev flere operaballetter, som *[[Les Indes galantes]]* (1735) og *Les fêtes d'Hébé* (1739).  Joseph Bodin de Boismortier skrev også en kjent opera i sjangeren, *Don Quichotte chez la Duchesse* (1743).

## Kilder
* Avsnittet «Ballet as an adjunct to opera» i artikkelen ''Ballet'', *[[Encyclopædia Britannica]]*

## Litteratur
* James R. Anthony: "Opéra-ballet" i *[[The New Grove Dictionary of Music and Musicians]]*, 2. utgave, Stanley Sadie (red). London 2001: Macmillan.  (hardcover).  (eBook)
* Elizabeth M. Bartlet: "Opéra-ballet", bind. 3, s. 683f, i *[[The New Grove Dictionary of Opera]]*, 4 bind, Stanley Sadie (red). New York: Grove. .
* Jane Bellingham: "opéra-ballet", s. 862, i *The Oxford Companion to Music*. Alison Latham (red). Oxford: Oxford University Press. .
Den andre verden

Den første verden, **den andre verden** og den tredje verden er begreper som er blitt brukt til å oppdele verdens nasjoner i tre kategorier.

Begrepet «den andre verden» blir ikke lenger brukt i så stort omfang, fordi de forholdene som begrepet refererte til for en stor dels vedkommende har sluttet å eksistere etter Sovjetunionens sammenbrudd i 1991.

De tre begrepene oppstod ikke samtidig. Etter andre verdenskrig begynte man å snakke om NATO og Warszawapakten som to store blokker ved å benytte begreper som «østblokken» og «vestblokken.» Det ble imidlertid raskt påpekt at det var mange land som ikke passet inn i disse to kategoriene, og i 1950-årene begynte man å kalle disse landene for «den tredje verden». Deretter begynte det for noen å virke naturlig at det også måtte være en «første verden» og en «andre verden».

Det ble vanlig å referere til de landene som falt innenfor Sovjetunionens innflytelsessfære som «den andre verden». Ut over selve Sovjetunionen omfattet begrepet også mesteparten av Øst-Europa, som var kontrollert av sovjetisk støttede satellittregjeringer som arbeidet tett sammen med Moskva. Begrepet «den andre verden» ble i visse tilfeller også brukt til å referere til land som hadde en kommunistisk regjering, men som stadig til en viss grad stod i motsetning til Moskva. Eksempler på slike land er Kina, Albania og Jugoslavia.

Det var imidlertid en rekke land som ikke passet riktig inn i denne enkle definisjonen av verdens oppdeling, og de landene inkluderte blant annet Sveits, Sverige og Irland, som hadde valgt å ikke være medlemmer av NATO og å være nøytrale. Finland falt inn under den sovjetiske innflytelsesfæren, men var verken kommunistisk eller et medlem av Warszawapakten. Østerrike hørte under den amerikanske innflytelsessfæren, men i 1955 da landet oppnådde full uavhengighet, ble det på betingelse av at landet forble nøytralt. Tyrkia som ble medlem av NATO i 1952 befant seg geografisk sett ikke i Vest-Europa, og var ikke industrialisert. Spania ble ikke medlem av NATO før 1982, da den kalde krigen nesten var over og etter at den fascistiske diktatoren Francisco Franco var død.

I de senere tiårene har mange «utviklingsland» (u-land) i stadig økende grad begynt å bli industrialisert, og  begrepet «den fjerde verden» har oppstått. Dette begrepet sikter til landene som ofte mangler en industriell infrastruktur.